CELEX: 62016CA0403
Language: sk
Date: 2017-12-13 00:00:00
Title: Vec C-403/16: Rozsudok Súdneho dvora (prvá komora) z 13. decembra 2017 (návrh na začatie prejudiciálneho konania, ktorý podal Naczelny Sąd Administracyjny – Poľsko) – Soufiane El Hassani/Minister Spraw Zagranicznych (Návrh na začatie prejudiciálneho konania — Priestor slobody, bezpečnosti a spravodlivosti — Nariadenie (ES) č. 810/2009 — Článok 32 ods. 3 — Vízový kódex Spoločenstva — Rozhodnutie o zamietnutí udelenia víza — Právo žiadateľa podať opravný prostriedok proti tomuto rozhodnutiu — Povinnosť členského štátu zaručiť právo na súdne preskúmanie)

12.2.2018   
            
            
               SK
            
            
               Úradný vestník Európskej únie
            
            
               C 52/8
            
         Rozsudok Súdneho dvora (prvá komora) z 13. decembra 2017 (návrh na začatie prejudiciálneho konania, ktorý podal Naczelny Sąd Administracyjny – Poľsko) – Soufiane El Hassani/Minister Spraw Zagranicznych
   (Vec C-403/16) (1)
   
   ((Návrh na začatie prejudiciálneho konania - Priestor slobody, bezpečnosti a spravodlivosti - Nariadenie (ES) č. 810/2009 - Článok 32 ods. 3 - Vízový kódex Spoločenstva - Rozhodnutie o zamietnutí udelenia víza - Právo žiadateľa podať opravný prostriedok proti tomuto rozhodnutiu - Povinnosť členského štátu zaručiť právo na súdne preskúmanie))
   (2018/C 052/10)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Naczelny Sąd Administracyjny
   
      Účastníci konania pred vnútroštátnym súdom
   
   
      Žalobca: Soufiane El Hassani
   
      Žalovaný: Minister Spraw Zagranicznych
   
      Výrok rozsudku
   
   Článok 32 ods. 3 nariadenia Európskeho parlamentu a Rady (ES) č. 810/2009 z 13. júla 2009, ktorým sa ustanovuje vízový kódex Spoločenstva, zmeneného nariadením Európskeho parlamentu a Rady (EÚ) č. 610/2013 z 26. júna 2013, sa vzhľadom na článok 47 Charty základných práv Európskej únie má vykladať v tom zmysle, že ukladá členským štátom povinnosť upraviť konanie o opravnom prostriedku proti rozhodnutiam o zamietnutí udelenia víza, ktorého podrobnosti sa riadia právnym poriadkom každého členského štátu, pri dodržaní zásad ekvivalencie a efektivity. Toto konanie musí zaručiť v určitom štádiu konania súdne preskúmanie.
   
      (1)  Ú. v. EÚ C 383, 17.10.2016.